title: A Tanács 98/96/EK irányelve (1998. december 14.) a cukorrépa-vetőmag, takarmánynövény-vetőmagok, a gabonavetőmagok, a vetőburgonya, az olaj- és rostnövények vetőmagjainak és a zöldségvetőmag forgalmazásáról, valamint a mezőgazdasági növényfajok közös fajtajegyzékéről szóló 66/400/EGK, 66/401/EGK, 66/402/EGK, 66/403/EGK, 69/208/EGK, 70/457/EGK és 70/458/EGK irányelvek, többek között a nem hivatalos szántóföldi ellenőrzések tekintetében történő módosításáról

text:
Fontos jogi nyilatkozat

|

31998L0096

Hivatalos Lap L 025 , 01/02/1999 o. 0027 - 0033

		A Tanács 98/96/EK irányelve(1998. december 14.)a cukorrépa-vetőmag, takarmánynövény-vetőmagok, a gabonavetőmagok, a vetőburgonya, az olaj- és rostnövények vetőmagjainak és a zöldségvetőmag forgalmazásáról, valamint a mezőgazdasági növényfajok közös fajtajegyzékéről szóló 66/400/EGK, 66/401/EGK, 66/402/EGK, 66/403/EGK, 69/208/EGK, 70/457/EGK és 70/458/EGK irányelvek, többek között a nem hivatalos szántóföldi ellenőrzések tekintetében történő módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 43. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel az alábbiakban közölt okok miatt a következő, a vetőmag- és szaporítóanyag-forgalmazásról szóló irányelvek módosítása indokolt:- a cukorrépa-vetőmag forgalmazásáról szóló, 1966. június 14-i 66/400/EGK [4] tanácsi irányelv,- a takarmánynövény-vetőmagok forgalmazásáról szóló, 1966. június 14-i 66/401/EGK [5] tanácsi irányelv,- a gabonavetőmagok forgalmazásáról szóló, 1966. június 14-i 66/402/EGK [6] tanácsi irányelv,- a vetőburgonya forgalmazásáról szóló, 1966. június 14-i 66/403/EGK [7] tanácsi irányelv,- az olaj- és rostnövények vetőmagjának forgalmazásáról szóló, 1969. június 30-i 69/208/EGK [8] tanácsi irányelv,- a mezőgazdasági növényfajok közös fajtajegyzékéről szóló, 1970. szeptember 29-i 70/457/EGK [9] tanácsi irányelv, valamint- a zöldségvetőmag forgalmazásáról szóló, 1970. szeptember 29-i 70/458/EGK [10] tanácsi irányelv;mivel egy, a vetőmagok és szaporítóanyagok forgalmazására vonatkozó átmeneti kísérlet szervezéséről szóló, 1989. szeptember 22-i 89/540/EGK [11] bizottsági határozat pontosan meghatározott feltételek között egy átmeneti kísérletet szervezett azzal a céllal, hogy felmérje, vajon a nem hivatalos szántóföldi ellenőrzések tudják-e biztosítani a 66/400/EGK, 66/401/EGK, 66/402/EGK és a 69/208/EGK irányelvek szerint megkövetelt hivatalos vetőmag-minősítési eljárások egyszerűsítését, a vetőmag minőségének jelentős csökkenése nélkül;mivel a kísérlet eredményei azt mutatták, hogy meghatározott célból egyszerűsíthetők minden kategória minősített vetőmag hivatalos minősítésének eljárásai, amennyiben engedélyeznék a kísérletek végrehajtását olyan ellenőrök által, akik nem azonosak a vetőmag-minősítő hatóság által végzett hivatalos vizsgálatért felelős ellenőrökkel;mivel a tagállamokban az igazgatás területén előrehaladások történtek;mivel ennek megfelelően a 66/400/EGK, 66/401/EGK, 66/402/EGK és a 69/208/EGK irányelvek módosítása indokolt;mivel a 66/401/EGK, 66/402/EGK, 69/208/EGK és a 70/458/EGK irányelvek rendelkeznek az általuk említett fajtajegyzékekben az ezen irányelvek hatálya alá tartozó fajok keresztezéséből származó nevekre és hibridekre vonatkozó tudományos, illetve műszaki fejlődés figyelembevételével elvégzendő módosításokról az Állandó Bizottsági eljárásnak megfelelően;mivel az említett irányelvekben a fajtajegyzékbe az új fajok felvételének megkönnyítése kívánatos;mivel ennek megfelelően célszerű azoknak az irányelveknek a módosítása;mivel a 66/400/EGK, 66/401/EGK, 66/402/EGK, 69/208/EGK és a 70/458/EGK irányelvek átmeneti kísérletekről rendelkeznek az azok szerint elfogadott minősítési rendszerek egyes elemei alternatíváinak fejlesztése céljából;mivel a tapasztalatok fényében célszerű az említett irányelvekben meghatározott ilyen, bizonyos rendelkezések alternatíváinak fejlesztése céljából végzett kísérletek alkalmazási területének hatályát kiterjeszteni;mivel a 66/403/EGK irányelvben egy jogalap előírása kívánatos az említett irányelvben meghatározott bizonyos rendelkezések alternatíváinak fejlesztése céljából átmeneti kísérletek szervezésére;mivel a 70/457/EGK és a 70/458/EGK irányelvekben a fajták elnevezésének alkalmasságára vonatkozó szabályok előírása kívánatos,ELFOGADTA EZT AZ IRÁNYELVET:1. cikkA 66/400/EGK irányelv a következőképpen módosul:1. A 2. cikk (1) bekezdése C. szakaszának d) pontja helyébe a következő szöveg lép:"d) i. amelyet a hivatalos vizsgálat a fent említett feltételeket kielégítőnek talált, illetveii. amelyet az I. melléklet A. részében meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."2. a 2. cikk a következő bekezdésekkel egészül ki:"(3) Amennyiben az (1) bekezdés C. szakasza d) pontjának ii. alpontjában említett hivatalos felügyelet mellett végzett vizsgálat végrehajtására kerül sor, a következő követelményeknek kell megfelelni:i. az ellenőrökkel kapcsolatos követelmények:a) rendelkeznek a szükséges szakmai képzettségekkel;b) a vizsgálatok elvégzéséből személyes hasznuk nem származik;c) az érintett tagállam vetőmag-minősítő hatósága hivatalosan engedélyezte működésüket, és ez az engedélyezés magában foglalja az ellenőrök eskütételét vagy a hivatalos vizsgálatokat szabályozó előírásokra vonatkozó kötelezettségvállalás írásos nyilatkozatának az ellenőrök által történő aláírását;d) hivatalos felügyelet mellett vizsgálatokat hajtanak végre a hivatalos vizsgálatokra alkalmazott előírásoknak megfelelően;ii. a vizsgálandó vetőmagtermő növénykultúrát olyan vetőmagból termesztették, amely hivatalos utóellenőrzésen ment keresztül, melynek eredményei kielégítőek voltak;iii. a vetőmagtermő növénykultúrák egy részét hivatalos ellenőrök ellenőrzik. Ez a rész az önbeporzó növények esetén 10 %, az idegen beporzású növényeknél 20 %, illetve azoknál a fajoknál, ahol a tagállamok a fajtaazonosság és a fajtatisztaság megállapítására morfológiai, fiziológiai, – illetve, amennyiben szükséges – biokémiai eljárásokat alkalmazó hivatalos laboratóriumi vetőmag-ellenőrzést írnak elő, az arány 5, illetve 15 %;iv. a vetőmagtermő növénykultúrákból betakarított vetőmag-tételek mintáiból egy rész kivételre kerül a hivatalos utóellenőrzésre, valamint – ahol szükséges – a fajtaazonosság és tisztaság ellenőrzésére irányuló hivatalos laboratóriumi vetőmag-ellenőrzésre;v. a tagállamok meghatározzák a hivatalos felügyelet mellett végzett vizsgálatot szabályozó előírások megszegésére alkalmazandó szankciókat. Az előírt szankcióknak hatékonynak, arányosnak és visszatartó hatásúnak kell lenniük. A szankciók magukban foglalhatják a hivatalosan engedélyezett ellenőrök (3) bekezdés i. pontjának c) alpontjában említett engedélyének visszavonását a hivatalos vizsgálatokat szabályozó előírások szándékos, vagy gondatlanságból történő megszegése esetén. Az ilyen előírásba ütköző cselekmény esetén a megvizsgált vetőmag minden minősítése érvénytelen, kivéve, ha bizonyítható, hogy az ilyen vetőmag még mindig megfelel az összes megfelelő követelménynek.(4) A 21. cikkben megállapított eljárásnak megfelelően további intézkedéseket lehet elfogadni a hivatalos felügyelet mellett végzett vizsgálatok végrehajtására.Az ilyen intézkedések elfogadásáig a 89/540/EGK bizottsági határozat 2. cikkében meghatározott feltételek érvényesek."3. A 13a. cikk első bekezdése helyébe a következő szöveg lép:"Az ezen irányelvben meghatározott bizonyos rendelkezések fejlesztése lehetőségeinek kutatása céljából átmeneti kísérletek pontosan meghatározott feltételek szerinti, közösségi szinten történő szervezéséről lehet határozni a 21. cikkben szabályozott előírások szerint."4. Az I. melléklet A. részének 3. pontja helyébe a következő szöveg lép:"(3) Minden kategória minősített vetőmagja esetében legalább egy, hivatalos vagy hivatalos felügyelet mellett végzett szántóföldi ellenőrzésre kerül sor, valamint a bázisvetőmag esetében legalább két szántóföldi ellenőrzésre kerül sor, egy a dugványoknál és egy a magnövényeknél."2. cikkA 66/401/EGK irányelv a következők szerint módosul:1. A 2. cikk (1) bekezdése C. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat a feltételeket kielégítőnek talált."2. a 2. cikk (1a) bekezdése helyébe a következő szöveg lép:"(1a) Az (1) bekezdés A. szakaszában említett fajtajegyzék módosításait a 21. cikkben megállapított eljárásnak megfelelően fogadják el."3. a 2. cikk a következő bekezdésekkel egészül ki:"(3) Amennyiben az (1) bekezdés C. szakasza d) pontjának ii. alpontjában említett hivatalos felügyelet mellett végzett vizsgálatra kerül sor, a következő követelményeknek kell megfelelni:i. az ellenőrökkel kapcsolatos követelmények:a) rendelkeznek a szükséges szakmai képzettségekkel;b) az ellenőrzések elvégzéséből személyes hasznuk nem származik;c) az érintett tagállam vetőmag-minősítő hatósága hivatalosan engedélyezte működésüket, és ez az engedélyezés magában foglalja az ellenőrök eskütételét vagy a hivatalos vizsgálatokat szabályozó előírásokra vonatkozó kötelezettségvállalás írásos nyilatkozatának az ellenőrök által történő aláírását;d) hivatalos felügyelet mellett vizsgálatokat hajtanak végre a hivatalos vizsgálatokra alkalmazott előírásoknak megfelelően;ii. az ellenőrizendő vetőmagtermő növénykultúrát olyan vetőmagból termesztették, amely hivatalos utóellenőrzésen ment keresztül, melynek eredményei kielégítők voltak;iii. a vetőmagtermő növénykultúrák egy részét hivatalos ellenőrök ellenőrzik. Ez a rész az önbeporzó növények esetén 10 %, az idegen beporzású növényeknél 20 %, illetve azoknál a fajoknál, ahol a tagállamok a fajtaazonosság és a tisztaság megállapítására morfológiai, fiziológiai, – illetve, amennyiben szükséges – biokémiai eljárásokat alkalmazó hivatalos laboratóriumi vetőmag-ellenőrzést írnak elő, az arány 5, illetve 15 %;iv. a vetőmagtermő növénykultúrákból betakarított vetőmag tételek mintáiból egy rész kivételre kerül a hivatalos utóellenőrzésre, valamint – ahol szükséges – a fajtaazonosság és tisztaság ellenőrzésére irányuló hivatalos laboratóriumi vetőmag-ellenőrzésre;v. a tagállamok meghatározzák a hivatalos felügyelet alatt végzett vizsgálatot szabályozó előírások megszegésére alkalmazandó szankciókat. Az előírt szankcióknak hatékonynak, arányosnak és visszatartó hatásúnak kell lenniük. A szankciók magukban foglalhatják a hivatalosan engedélyezett ellenőrök (3) bekezdés i. pontjának c) alpontjában említett engedélyének visszavonását a hivatalos vizsgálatokat szabályozó előírások szándékos, vagy gondatlanságból történő megszegése esetén. Az ilyen előírásba ütköző cselekmény esetén a megvizsgált vetőmag minden minősítése érvénytelen, kivéve, ha bizonyítható, hogy az ilyen vetőmag még mindig megfelel az összes megfelelő követelménynek.(4) A 21. cikkben megállapított eljárásnak megfelelően további intézkedéseket lehet elfogadni a hivatalos felügyelet mellett végzett vizsgálatok végrehajtására.Az ilyen intézkedések elfogadásáig a 89/540/EGK bizottsági határozat 2. cikkében meghatározott feltételek érvényesek."4. A 13a. cikk első bekezdése helyébe a következő szöveg lép:"Az ezen irányelvben meghatározott bizonyos rendelkezések fejlesztése lehetőségeinek kutatása céljából átmeneti kísérletek pontosan meghatározott feltételek szerinti, közösségi szinten történő szervezéséről lehet határozni a 21. cikkben szabályozott előírások szerint."5. Az I. melléklet 6. pontjának első mondata helyébe a következő szöveg lép:"6. A fent említett szabványoknak való megfelelést bázis vetőmag esetében hivatalos szántóföldi ellenőrzések során, minősített vetőmag esetében pedig hivatalos szántóföldi ellenőrzések, vagy hivatalos felügyelet mellett végzett ellenőrzések során vizsgálják."3. cikkA 66/402/EGK irányelv a következőkképpen módosul:1. A 2. cikk (1) bekezdése E. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."2. A 2. cikk (1) bekezdése F. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."3. A 2. cikk (1) bekezdése G. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."4. a 2. cikk (1a) bekezdése helyébe a következő szöveg lép:"(1a) Az (1) bekezdés A. szakaszában említett fajtajegyzék módosításait a 21. cikkben megállapított eljárásnak megfelelően fogadják el."5. a 2. cikk a következő bekezdésekkel egészül ki:"(3) Amennyiben a fenti (1) bekezdés E. szakasza d) pontjának ii. alpontjában, az (1) bekezdés F. szakasza d) pontjának ii. alpontjában és az (1) bekezdés G. szakasza d) pontjának ii. alpontjában említett hivatalos felügyelet mellett végzett vizsgálat végrehajtására kerül sor, a következő követelményeknek kell megfelelni:i. az ellenőrökkel kapcsolatos követelmények:a) rendelkeznek a szükséges szakmai képzettségekkel;b) az ellenőrzések elvégzéséből személyes hasznuk nem származik;c) az érintett tagállam vetőmag-minősítő hatósága hivatalosan engedélyezte működésüket, és ez az engedélyezés magában foglalja az ellenőrök eskütételét vagy a hivatalos vizsgálatokat szabályozó előírásokra vonatkozó kötelezettségvállalás írásos nyilatkozatának az ellenőrök által történő aláírását;d) hivatalos felügyelet mellett vizsgálatokat hajtanak végre a hivatalos vizsgálatokra alkalmazott előírásoknak megfelelően;ii. a vizsgálandó vetőmagtermő növénykultúrát olyan vetőmagból termesztették, amely hivatalos utóellenőrzésen ment keresztül, melynek eredményei kielégítőek voltak;iii. a vetőmagtermő növénykultúrák egy részét hivatalos ellenőrök ellenőrzik. Ez a rész az önbeporzó növények esetén 10 %, az idegen beporzású növényeknél 20 %, illetve azoknál a fajoknál, ahol a tagállamok a fajtaazonosság és a fajtatisztaság megállapítására morfológiai, fiziológiai, – illetve amennyiben szükséges – biokémiai eljárásokat alkalmazó hivatalos laboratóriumi vetőmag-ellenőrzést írnak elő, az arány 5 %, illetve 15 %;iv. a vetőmagtermő növénykultúrákból betakarított vetőmag-tételek mintáiból egy rész kivételre kerül a hivatalos utóellenőrzésre, valamint – ahol szükséges – a fajtaazonosság és tisztaság ellenőrzésére irányuló hivatalos laboratóriumi vetőmag-ellenőrzésre;v. a tagállamok meghatározzák a hivatalos felügyelet mellett végzett vizsgálatot szabályozó előírások megszegésére alkalmazandó szankciókat. Az előírt szankciónak hatékonynak, arányosnak és visszatartó hatásúnak kell lenniük. A szankciók magukban foglalhatják a hivatalosan engedélyezett ellenőrök (3) bekezdés i. pontjának c) alpontjában említett engedélyének visszavonását a hivatalos vizsgálatokat szabályozó előírások szándékos, vagy gondatlanságból történő megszegése esetén. Az ilyen előírásba ütköző cselekmény esetén a megvizsgált vetőmag minden minősítése érvénytelen, kivéve, ha bizonyítható, hogy az ilyen vetőmag még mindig megfelel az összes megfelelő követelménynek.(4) A 21. cikkben megállapított eljárásnak megfelelően további intézkedéseket lehet elfogadni a hivatalos felügyelet mellett végzett vizsgálatok végrehajtására.Az ilyen intézkedések elfogadásáig a 89/540/EGK bizottsági határozat 2. cikkében meghatározott feltételek érvényesek."6. A 13a. cikk első bekezdése helyébe a következő szöveg lép:"Az ezen irányelvben meghatározott bizonyos rendelkezések fejlesztése lehetőségeinek kutatása céljából átmeneti kísérletek pontosan meghatározott feltételek szerinti, közösségi szinten történő szervezéséről lehet határozni, a 21. cikkben szabályozott előírások szerint."7. Az I. melléklet 5. pontjának első mondatát a következő váltja fel:"5. A fent említett szabványoknak való megfelelést bázis vetőmag esetében hivatalos szántóföldi ellenőrzések során, minősített vetőmag esetében pedig hivatalos szántóföldi ellenőrzések, vagy hivatalos felügyelet mellett végzett ellenőrzések során vizsgálják."4. cikkA 66/403/EGK irányelv a következők szerint módosul:A 13. cikk után a következő cikkel egészül ki:"13a. cikkAz ebben az irányelvben meghatározott, a növényegészségügyre vonatkozóktól eltérő egyes rendelkezések alternatívái fejlesztésének kutatása céljából átmeneti kísérletek pontosan meghatározott feltételek szerinti, közösségi szinten történő szervezéséről lehet határozni a 19. cikkben szabályozott előírások szerint.Az ilyen kísérletek keretében a tagállamok mentesíthetők az ezen irányelvben szabályozott, meghatározott követelmények alól. A mentesítés mértéke arra a rendelkezésre való hivatkozással kerül meghatározásra, amelyre azt alkalmazzák. A kísérlet időtartama nem hosszabb, mint hét év."5. cikkA 69/208/EGK irányelv a következők szerint módosul:1. A 2. cikk (1) bekezdése C. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."2. A 2. cikk (1) bekezdése D. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveiii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."3. A 2. cikk (1) bekezdése E. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."4. A 2. cikk (1) bekezdése Ea. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."5. A 2. cikk (1) bekezdése F. szakaszának d) pontja helyébe a következő szöveg lép:"d) i. amelyet hivatalos vizsgálat a fent említett feltételeket kielégítőnek talált, illetveii. amelyet az I. mellékletben meghatározott feltételeket hivatalos vizsgálat vagy hivatalos felügyelet mellett végzett vizsgálat kielégítőnek talált."6. a 2. cikk (1a) bekezdése helyébe a következő szöveg lép:"(1a) Az 1. bekezdés A. szakaszában említett fajtajegyzék módosításait a 20. cikkben szabályozott eljárásnak megfelelően fogadják el."7. A 2. cikk a következő bekezdésekkel egészül ki:"(3) Amennyiben a fenti (1) bekezdés C. szakasza d) pontjának ii. alpontjában, az (1) bekezdés D. szakasza d) pontjának ii. alpontjában, az (1) bekezdés E. szakasza d) pontjának ii. alpontjában, az (1) bekezdés Ea. szakasza d) pontjának ii. alpontjában, az (1) bekezdés F. szakasza d) pontjának ii. alpontjában említett hivatalos felügyelet mellett végzett vizsgálat végrehajtására kerül sor, a következő követelményeknek kell megfelelni:i. az ellenőrökkel kapcsolatos követelmények:a) rendelkeznek a szükséges szakmai képzettségekkel;b) az ellenőrzések elvégzéséből személyes hasznuk nem származik;c) az érintett tagállam vetőmag-minősítő hatósága hivatalosan engedélyezte működésüket, és ez az engedélyezés magában foglalja az ellenőrök eskütételét vagy a hivatalos vizsgálatokat szabályozó előírásokra vonatkozó kötelezettségvállalás írásos nyilatkozatának az ellenőrök által történő aláírását;d) hivatalos felügyelet mellett vizsgálatokat hajtanak végre a hivatalos vizsgálatokra alkalmazott előírásoknak megfelelően;ii. a vizsgálandó vetőmagtermő növénykultúrát olyan vetőmagból termesztették, amely hivatalos utóellenőrzésen ment keresztül, melynek eredményei kielégítők voltak;iii. a vetőmagtermő növénykultúrák egy részét hivatalos ellenőrök ellenőrzik. Ez a rész az önbeporzó növények esetén 10 %, az idegen beporzású növényeknél 20 %, illetve azoknál a fajoknál, ahol a tagállamok a fajtaazonosság és a fajtatisztaság megállapítására morfológiai, fiziológiai, – illetve, amennyiben szükséges – biokémiai eljárásokat alkalmazó hivatalos laboratóriumi vetőmag-ellenőrzést írnak elő, az arány 5, illetve 15 %;iv. a vetőmagtermő növénykultúrákból betakarított vetőmag tételek mintáiból egy rész kivételre kerül a hivatalos utóellenőrzésre, valamint – ahol szükséges – a fajtaazonosság és fajtatisztaság ellenőrzésére irányuló hivatalos laboratóriumi vetőmag-ellenőrzésre;v. a tagállamok meghatározzák a hivatalos felügyelet mellett végzett vizsgálatot szabályozó előírások megszegésére alkalmazandó szankciókat. Az előírt szankcióknak hatékonynak, arányosnak és visszatartó hatásúnak kell lenniük. A szankciók magukban foglalhatják a hivatalosan engedélyezett ellenőrök (3) bekezdés i. pontjának c) alpontjában említett engedélyének visszavonását a hivatalos vizsgálatokat szabályozó előírások szándékos, vagy gondatlanságból történő megszegése esetén. Az ilyen előírásba ütköző cselekmény esetén a megvizsgált vetőmag minden minősítése érvénytelen, kivéve, ha bizonyítható, hogy az ilyen vetőmag még mindig megfelel az összes megfelelő követelménynek.(4) A 21. cikkben megállapított eljárásnak megfelelően további intézkedéseket lehet elfogadni a hivatalos felügyelet mellett végzett vizsgálatok végrehajtására.Az ilyen intézkedések elfogadásáig a 89/540/EGK bizottsági határozat 2. cikkében meghatározott feltételek érvényesek."8. A 12a. cikk első bekezdése helyébe a következő szöveg lép:"Az ebben az irányelvben meghatározott bizonyos rendelkezések fejlettebb alternatíváinak kutatása céljából átmeneti kísérletek pontosan meghatározott feltételek szerinti, közösségi szinten történő szervezéséről lehet határozni, a 21. cikkben szabályozott előírások szerint."9. Az I. melléklet 5. pontjának első mondata helyébe a következő szöveg lép:"5. A fent említett szabványoknak való megfelelést bázisvetőmag esetében hivatalos szántóföldi ellenőrzések során, minősített vetőmag esetében pedig hivatalos szántóföldi ellenőrzések, vagy hivatalos felügyelet mellett végzett ellenőrzések során vizsgálják."6. cikkA 70/457/EGK irányelv a következők szerint módosul:A 9. cikk a következő bekezdéssel egészül ki:"(5) Amennyiben egy fajta elnevezése megfelel, a közösségi növényi fajtajogokról szóló, 1994. július 27-i 2100/94/EK [12] tanácsi rendelet 63. cikke kerül alkalmazásra.A fajták elnevezéseinek megfelelőségére vonatkozó részletes végrehajtási szabályokat lehet elfogadni a 23. cikkben előírt eljárásnak megfelelően."7. cikkA 70/458/EGK irányelv a következők szerint módosul:1. a 2. cikk (1a) bekezdése helyébe a következő szöveg lép:"(1a) Az (1) bekezdés A. szakaszában említett fajtajegyzék módosításait a 40. cikkben szabályozott eljárásnak megfelelően fogadják el."2. a 29a. cikk első bekezdése helyébe a következő szöveg lép:"Az ebben az irányelvben meghatározott bizonyos rendelkezések fejlettebb alternatíváinak kutatása céljából átmeneti kísérletek pontosan meghatározott feltételek szerinti, közösségi szinten történő szervezéséről lehet határozni a 40. cikkben szabályozott előírások szerint."3. a 10. cikk a következő bekezdéssel egészül ki:"(5) Amennyiben egy fajta elnevezése megfelel, a közösségi növényi fajtajogokról szóló, 1994. július 27-i 2100/94/EK [*] HL L 227., 1994.9.1., 1. o. A 2506/95/EK rendelettel módosított rendelet (HL L 258., 1995.10.28., 3. o.). tanácsi rendelet 63. cikke kerül alkalmazásra.A fajták elnevezéseinek megfelelőségére vonatkozó részletes végrehajtási szabályokat lehet elfogadni a 40. cikkben előírt eljárásnak megfelelően."8. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2000. február 1. előtt megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok haladéktalanul közlik a Bizottsággal nemzeti joguknak azokat az rendelkezéseit, amelyeket az ezen irányelv által szabályozott területen fogadtak el.9. cikkEnnek az irányelvnek a hatálybalépését követő öt éven belül a Bizottság részletes kiértékelést nyújt be az általa bevezetett minősítési eljárások egyszerűsítéseiről. Ez az értékelés főként a vetőmag minőségére gyakorolt lehetséges hatásokra összpontosít.10. cikkEz az irányelv az Európai Közösségek Hivatalos Lapjában való kihirdetésének napján lép hatályba.11. cikkEnnek az irányelvnek a tagállamok a címzettjei.Kelt Brüsszelben, 1998. december 14-én.a Tanács részérőlaz elnökW. Molterer[1] HL C 289., 1997.9.24., 6. o.[2] HL C 167., 1998.6.29., 302. o.[3] HL C 73., 1998.3.9., 45. o.[4] HL 125., 1966.7.11., 2290/66. o. Utoljára a 98/95/EK irányelvvel módosított irányelv (HL L 25., 1999.2.1., 1. o.).[5] HL 125., 1966.7.11., 2298/66. o. Utoljára a 98/95/EK irányelvvel módosított irányelv.[6] HL 125., 1966.7.11., 2309/66. o. Utoljára a 98/95/EK irányelvvel módosított irányelv.[7] HL 125., 1966.7.11., 2320/66. o. Utoljára a 98/95/EK irányelvvel módosított irányelv.[8] HL L 169., 1969.7.10., 3. o. Utoljára a 98/95/EK irányelvvel módosított irányelv.[9] HL L 225., 1970.10.12., 1. o. Utoljára a 98/95/EK irányelvvel módosított irányelv.[10] HL L 225., 1970.10.12., 7. o. Utoljára a 98/95/EK irányelvvel módosított irányelv.[11] HL L 286., 1989.10.4., 24. o. Utoljára a 96/336/EK bizottsági határozattal módosított határozat (HL L 128., 1996.5.29., 23. o.).[12] HL L 227., 1994.9.1, 1. o. Rendelet, amelyet a 2506/95/EK rendelet módosított (HL L 258., 1995.10.28., 3. o.).--------------------------------------------------


title: A Bizottság 2010/60/EU irányelve ( 2010. augusztus 30. ) a természetes környezet megőrzésére szánt takarmánynövény-vetőmagkeverékek forgalmazása tekintetében bizonyos eltérések biztosításáról  EGT-vonatkozású szöveg

text:
               31.8.2010

               HU

               Az Európai Unió Hivatalos Lapja

               L 228/10

         A BIZOTTSÁG 2010/60/EU IRÁNYELVE
   (2010. augusztus 30.)
   a természetes környezet megőrzésére szánt takarmánynövény-vetőmagkeverékek forgalmazása tekintetében bizonyos eltérések biztosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 13. cikke (1) bekezdésének negyedik albekezdésére,
   mivel:

               (1)

               A különböző nemzetközi és uniós szintű fejlemények azt mutatják, hogy az elmúlt években egyre fontosabbá váltak a biológiai sokféleséggel kapcsolatos kérdések, valamint a növényi genetikai erőforrások megőrzése. A példák között említhetjük a biológiai sokféleségről szóló egyezmény megkötéséről szóló, 1993. október 25-i 93/626/EGK tanácsi határozatot (2), a növénygenetikai források élelmezési és mezőgazdasági felhasználásáról szóló nemzetközi egyezménynek az Európai Közösség nevében történő megkötéséről szóló, 2004. február 24-i 2004/869/EK tanácsi határozatot (3), a mezőgazdasági genetikai erőforrások megőrzésére, jellemzésére, begyűjtésére és hasznosítására irányuló közösségi program létrehozásáról és az 1467/94/EK rendelet hatályon kívül helyezéséről szóló, 2004. április 26-i 870/2004/EK tanácsi rendeletet (4), valamint az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendeletet (5). E kérdések figyelembevétele céljából a takarmánynövény-vetőmagkeverékek forgalmazását szabályozó uniós jogszabályokban, nevezetesen a 66/401/EGK irányelvben különleges feltételeket kell megállapítani.

               (2)

               Annak érdekében, hogy a genetikai erőforrások megőrzése keretében lehetővé váljon a természeti környezet megőrzésére szánt takarmánynövény-vetőmagkeverékek (a továbbiakban: megőrzést biztosító keverékek) forgalmazása még abban az esetben is, ha e keverékek összetevői nem felelnek meg a 66/401/EGK irányelv forgalmazásra vonatkozó általános követelményeinek, bizonyos eltéréseket kell biztosítani.

               (3)

               Annak érdekében, hogy a megőrzést biztosító keverékekként forgalmazott vetőmagkeverékek megfeleljenek az eltérésekben meghatározott feltételeknek, az ilyen keverékek forgalmazását engedélyhez kell kötni. Az engedélyek előzetes kérelem alapján adhatók ki.

               (4)

               A helyi és a regionális feltételekhez természetes módon alkalmazkodott, és génerózió által veszélyeztetett mezőgazdasági honos fajok és fajták elfogadása, és ezen honos fajok és fajták vetőmagjának, valamint vetőburgonyájának forgalmazása esetében alkalmazható eltérésekről szóló, 2008. június 20-i 2008/62/EK bizottsági irányelv (6) értelmében vett genetikai anyagokat tartalmazó, megőrzést biztosító keverékek tekintetében a jelen irányelv azonban nem sértheti a 2008/62/EK irányelvet.

               (5)

               A tagállamok által a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelvvel (7) összhangban kijelölt különleges természetvédelmi területeken olyan természetes és természetközeli élőhelyek találhatók, amelyek megóvásra érdemesek. Ezeket a területeket a megőrzést biztosító keverékek forrásterületeinek kell tekinteni. A tagállamok számára lehetővé kell tenni, hogy további olyan területeket jelölhessenek ki, amelyek hozzájárulnak a növénygenetikai erőforrások megőrzéséhez, amennyiben azok hasonló szabályoknak felelnek meg.

               (6)

               Elő kell írni, hogy a megőrzést biztosító keverékek összetevőinek esetében az engedélyen és a címkén egyaránt fel kell tüntetni a fajt és adott esetben az alfajt. Fel kell tüntetni továbbá a 66/401/EGK irányelv hatálya alá tartozó vetőmagkeverékek összetevőinek csírázási arányát, amennyiben ez nem felel meg az irányelv II. mellékletében meghatározott csírázási követelményeknek. Ezeket a követelményeket tekintve a közvetlenül betakarított, megőrzést biztosító keverékek esetében figyelembe kell venni a betakarítási eljárást.

               (7)

               A megőrzést biztosító keverékek forgalmazásának engedélyezése előtt szükséges, tagállamok által elvégzendő vizsgálatokra nézve eltéréseket kell biztosítani. A keverékek vizsgálati eljárásainál bizonyos esetekben figyelembe kell venni a termesztett, illetve közvetlenül betakarított, megőrzést biztosító keverékek betakarítási eljárásai közötti különbségeket is.

               (8)

               Annak érdekében, hogy a megőrzést biztosító keverékek forgalmazása a genetikai erőforrások megőrzése keretében történjen, korlátozásokat kell előírni, különösen a származási régiót és a forrásterületet illetően.

               (9)

               Meg kell állapítani a megőrzést biztosító keverékek maximális forgalomba hozható mennyiségét. A maximális mennyiség betartásának biztosítása érdekében a tagállamoknak bejelentési kötelezettséget kell előírniuk a termelők számára azoknak a megőrzést biztosító keverékeknek a mennyiségére vonatkozóan, amelyeknek az engedélyezését kérelmezni kívánják, illetve szükség esetén ki kell osztaniuk a termelőknek az adott mennyiségeket.

               (10)

               A megőrzést biztosító keverékek nyomon követhetőségét megfelelő lezárási és címkézési követelményekkel kell biztosítani.

               (11)

               Az ebben az irányelvben megállapított szabályok helyes alkalmazásának biztosítására hivatalos ellenőrzést kell végezni.

               (12)

               Megfelelő idő elteltével a Bizottság megvizsgálja, hogy az ebben az irányelvben előírt intézkedések kellőképpen hatásosak-e.

               (13)

               Az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

         ELFOGADTA EZT AZ IRÁNYELVET:
   1. cikk
   Fogalommeghatározások
   Ezen irányelv alkalmazásában a következő fogalommeghatározásokat kell alkalmazni:
   a)   „forrásterület”:

               i.

               a 92/43/EGK irányelv 4. cikkének (4) bekezdése alapján egy adott tagállam által különleges természetvédelmi területté nyilvánított terület; vagy

               ii.

               a növénygenetikai erőforrások megőrzéséhez hozzájáruló olyan terület, amelyet – a 92/43/EGK irányelv 4. cikkének (4) bekezdésében meghatározott követelményekhez hasonló követelményeken alapuló nemzeti eljárással összhangban, összefüggésben az említett irányelv 1. cikke k) és l) pontjával – egy adott tagállam jelölt ki, és amelynek igazgatása, védelme és felügyelete az említett irányelv 6. és 11. cikkével egyenértékű módon történik;

         b)   „begyűjtési helyszín”: a forrásterület része, amelyen a vetőmagot begyűjtötték;
   c)   „közvetlenül betakarított keverék”: a begyűjtési helyszínen begyűjtött formában, tisztítva vagy tisztítatlanul forgalmazott vetőmagkeverék;
   d)   „termesztett keverék”: a következő eljárással előállított vetőmagkeverék:
   2. cikk
   Megőrzést biztosító keverékek
   (1)   A 66/401/EGK irányelv 3. cikkének (1) és (2) bekezdésétől eltérően a tagállamok azoknak a növénynemzetségeket, fajokat és adott esetben alfajokat tartalmazó keverékeknek a forgalmazását is engedélyezhetik, amelyeket az említett irányelv 22a. cikke (1) bekezdése b) pontjában említett genetikai erőforrások megőrzése keretében a természetes környezet megőrzésére szánnak.
   Ezek a keverékek a 66/401/EGK irányelv hatálya alá tartozó takarmánynövény-vetőmagot és az említett irányelv értelmében takarmánynövénynek nem minősülő növények vetőmagját is tartalmazhatják.
   Ezeknek a keverékeknek a megnevezése a továbbiakban: „megőrzést biztosító keverékek”.
   (2)   Amennyiben a megőrzést biztosító keverék genetikai anyagot is tartalmaz, a 2008/62/EK irányelv alkalmazandó.
   (3)   Amennyiben ez az irányelv másképp nem rendelkezik, a 66/401/EGK irányelvet kell alkalmazni.
   3. cikk
   Származási régió
   A megőrzést biztosító keverék forgalmazását engedélyező tagállam meghatározza azt a régiót, amelyhez a keverék természetes módon társul; ennek a régiónak a megnevezése a továbbiakban: „származási régió”. A tagállam figyelembe veszi a növénygenetikai erőforrásokkal foglalkozó, a tagállamok által e célra elismert hatóságoktól vagy szervezetektől származó információkat. Ha egy származási régió több tagállam területén helyezkedik el, az érintett tagállamoknak közös megegyezéssel kell meghatározniuk.
   4. cikk
   Engedélyezés
   (1)   A tagállamok engedélyezhetik a megőrzést biztosító keverékek származási régiójukban történő forgalmazását, amenynyiben a keverékek eleget tesznek a közvetlenül betakarított, megőrzést biztosító keverékekre vonatkozó 5. cikkben, illetve a termesztett, megőrzést biztosító keverékekre vonatkozó 6. cikkben meghatározott követelményeknek.
   (2)   Az engedélyeknek a következőket kell tartalmazniuk:

               a)

               a termelő neve és címe;

               b)

               a betakarítási eljárás elnevezése: közvetlen betakarítás vagy termesztett vetőmag betakarítása;

               c)

               az összetevők tömegének százalékos aránya fajokra és adott esetben alfajokra bontva;

               d)

               a termesztett, megőrzést biztosító keverékek esetében a 66/401/EGK irányelv hatálya alá tartozó vetőmagkeverékek összetevőinek csírázási aránya, amennyiben ez nem felel meg az irányelv II. mellékletében meghatározott csírázási követelményeknek;

               e)

               az engedélyezendő keverék mennyisége;

               f)

               származási régió;

               g)

               a származási régióban való forgalmazásra irányuló korlátozás;

               h)

               forrásterület;

               i)

               begyűjtési helyszín, illetve a termesztett, megőrzést biztosító keverékek esetében a szaporítási helyszín is;

               j)

               a begyűjtési helyszín élőhelytípusa, és

               k)

               a begyűjtés éve.

         (3)   A (2) bekezdés c) pontját illetően a közvetlenül betakarított, megőrzést biztosító keverékek esetében elegendő megnevezni azoknak az összetevőknek a faját és adott esetben alfaját, amelyek a begyűjtési helyszín élőhelytípusára jellemzőek, és amelyeknek a megőrzést biztosító keverék összetevőiként a genetikai erőforrások megőrzése keretében jelentős szerepük van a természetes környezet megőrzésében.
   5. cikk
   A közvetlenül betakarított, megőrzést biztosító keverékek engedélyezésének követelményei
   (1)   A közvetlenül betakarított, megőrzést biztosító keveréket a forrásterületen található olyan begyűjtési helyszínen kell begyűjteni, amelyet a termelői kérelem 7. cikk (1) bekezdésének megfelelő benyújtását megelőzően 40 évig nem vetettek be. A forrásterületnek a származási régión belül kell lennie.
   (2)   A közvetlenül betakarított, megőrzést biztosító keverék összetevőinek, vagyis a begyűjtési helyszín élőhelytípusára jellemző fajoknak és adott esetben alfajoknak, amelyeknek a megőrzést biztosító keverék összetevőiként a genetikai erőforrások megőrzése keretében jelentős szerepük van a természetes környezet megőrzésében, olyan százalékarányban kell előfordulniuk, amely megfelel a begyűjtési helyszínre jellemző élőhelytípus kialakítási céljának.
   (3)   A (2) bekezdésben említett összetevők csírázási arányának megfelelőnek kell lennie ahhoz, hogy kialakítható legyen a begyűjtési helyszín élőhelytípusa.
   (4)   A (2) bekezdésnek meg nem felelő fajokból és adott esetben alfajokból származó maximális vetőmagtartalom nem haladhatja meg az egy tömegszázalékot. A közvetlenül betakarított, megőrzést biztosító keverék nem tartalmazhatja az Avena fatua, az Avena sterilis és a Cuscuta spp. vetőmagját. A Rumex spp. vetőmagok maximális tömegszázalékos aránya – a Rumex acetosella és a Rumex maritimus kivételével – nem haladhatja meg a 0,05 tömegszázalékot.
   6. cikk
   A termesztett, megőrzést biztosító keverékek engedélyezésének követelményei
   (1)   A termesztett, megőrzést biztosító keverékek esetében a termesztett vetőmagkeverék alapjául szolgáló vetőmagot a forrásterületen található olyan begyűjtési helyszínen kell begyűjteni, amelyet a termelői kérelem 7. cikk (1) bekezdésének megfelelő benyújtását megelőzően 40 évig nem vetettek be. A forrásterületnek a származási régión belül kell lennie.
   (2)   A termesztett, megőrzést biztosító keveréknek olyan vetőmagokból kell állnia, amelyek a begyűjtési helyszín élőhelytípusára jellemző fajokból és adott esetben alfajokból származnak, és amelyeknek a megőrzést biztosító keverék összetevőiként a genetikai erőforrások megőrzése keretében jelentős szerepük van a természetes környezet megőrzésében.
   (3)   A termesztett, megőrzést biztosító keverékeknek a 66/401/EGK irányelv hatálya alá tartozó takarmánynövény-vetőmagokból álló összetevői csak akkor adhatók hozzá a keverékhez, ha megfelelnek a 66/401/EGK irányelv II. melléklete III. szakaszában megállapított, a kereskedelmi vetőmagokra vonatkozó feltételeknek a következők tekintetében: analitikai tisztaság – az említett melléklet I. szakaszának 2A. pontjában szereplő táblázat 4–11. oszlopának megfelelően; az egyéb növényfajoktól származó maximális magtartalom a III. melléklet 4. oszlopában meghatározott tömegű mintában (oszloponként összesen) – a II. melléklet I. szakaszának 2A. pontjában szereplő táblázat 12., 13. és 14. oszlopának megfelelően; a Lupin vetőmagjára vonatkozó feltételek – az említett melléklet I. szakaszának 2A. pontjában szereplő táblázat 15. oszlopának megfelelően.
   (4)   A szaporítás öt nemzedéken át engedélyezett.
   7. cikk
   Eljárási követelmények
   (1)   Az engedély a termelő kérelme alapján adható ki.
   A kérelemmel egyidejűleg a termelőnek meg kell adnia a 4. és 5. cikknek (közvetlenül betakarított, megőrzést biztosító keverék esetén), illetve a 4. és 6. cikknek (termesztett, megőrzést biztosító keverékek esetén) való megfelelés ellenőrzéséhez szükséges információkat.
   (2)   A közvetlenül betakarított, megőrzést biztosító keverékek esetében az a tagállam, amelynek a területén a begyűjtési helyszín található, szemrevételezéses vizsgálatokat végez.
   A begyűjtési helyszínen folytatandó szemrevételezéses vizsgálatokat a vegetációs időszakban megfelelő időközönként kell elvégezni annak biztosítására, hogy a keverék megfeleljen legalább az 5. cikk (2) és (4) bekezdésében előírt engedélyezési követelményeknek.
   Azok a tagállamok, amelyek szemrevételezéses vizsgálatokat végeztek, dokumentálják a vizsgálatok eredményeit.
   (3)   A termesztett, megőrzést biztosító keverékek engedélyezésére irányuló kérelmek felülvizsgálatakor a tagállamok vizsgálattal, illetve hivatalos felügyeletük alatti vizsgálattal ellenőrzik, hogy a megőrzést biztosító keverék megfelel legalább a 6. cikk (2) és (3) bekezdésében előírt engedélyezési követelményeknek.
   E vizsgálatokat a jelenlegi nemzetközi módszerekkel összhangban, vagy ha nem léteznek ilyen módszerek, bármely megfelelő módszerrel összhangban kell elvégezni.
   A vizsgálatok elvégzése céljából az érintett tagállamok gondoskodnak arról, hogy a minták homogén tételekből származzanak. Biztosítják emellett a 66/401/EGK irányelv 7. cikkének (2) bekezdésében meghatározott, a tételek és minták súlyára vonatkozó előírások betartását.
   8. cikk
   Mennyiségi korlátozások
   Minden tagállam gondoskodik arról, hogy a megőrzést biztosító keverékekben felhasznált vetőmagok évente forgalmazott mennyisége ne haladja meg az adott évben az érintett tagállamban forgalmazott, a 66/401/EGK irányelv hatálya alá tartozó valamennyi takarmánynövény-vetőmag össztömegének 5 %-át.
   9. cikk
   Mennyiségi korlátozások alkalmazása
   (1)   A közvetlenül betakarított, megőrzést biztosító keverékek esetében a tagállamok biztosítják, hogy a termelők minden termelési időszak kezdete előtt bejelentik azoknak a megőrzést biztosító keverékeknek a mennyiségét, amelyeknek az engedélyezését kérelmezni kívánják, továbbá a kiválasztott begyűjtési helyszín(ek) méretét és földrajzi elhelyezkedését.
   A termesztett, megőrzést biztosító keverékek esetében a tagállamok biztosítják, hogy a termelők minden termelési időszak kezdete előtt bejelentik azoknak a megőrzést biztosító keverékeknek a mennyiségét, amelyeknek az engedélyezését kérelmezni kívánják, továbbá a kiválasztott begyűjtési és szaporítási helyszín(ek) méretét és földrajzi elhelyezkedését.
   (2)   Amennyiben az (1) bekezdésben említett bejelentések arra utalnak, hogy a kérelmezett mennyiségek várhatóan meg fogják haladni a 8. cikkben megállapított mértéket, a tagállamok kiosztják az érintett termelőknek azt a mennyiséget, amelyet azok a megfelelő termelési időszakban forgalmazhatnak.
   10. cikk
   A csomagok és tárolóedények lezárása
   (1)   A tagállamok biztosítják, hogy a megőrzést biztosító keverékek csak zárt csomagokban, illetve fémzárral lezárt tárolóedényekben kerülhessenek forgalomba.
   (2)   A megfelelő lezárás biztosítása érdekében a zárórendszernek legalább egy címkéből vagy a csomagolásra erősített fémzárból kell állnia.
   (3)   Az (1) bekezdésben említett csomagokat és tárolóedényeket oly módon kell lezárni, hogy azokat ne lehessen kinyitni a zárórendszer megrongálása nélkül, illetve anélkül, hogy az illetéktelen beavatkozás a termelő címkéjén, a csomagoláson vagy a tárolóedényen nyomot ne hagyna.
   11. cikk
   Címkézés
   (1)   A tagállamok gondoskodnak arról, hogy a megőrzést biztosító keverékek csomagolásán és tárolóedényein szerepeljen a beszállító címkéje vagy egy nyomtatott, illetve bélyegzett figyelmeztetés, amely tartalmazza legalább a következő információkat:

               a)

               az „EU-szabályok és -szabványok” kifejezés;

               b)

               a címkézésért felelős személy neve és címe vagy azonosító jele;

               c)

               a betakarítási eljárás elnevezése: közvetlen betakarítás vagy termesztett vetőmag betakarítása;

               d)

               a lezárás éve a következőképpen kifejezve: „lezárva …” (év);

               e)

               származási régió;

               f)

               forrásterület;

               g)

               begyűjtési helyszín;

               h)

               a begyűjtési helyszín élőhelytípusa;

               i)

               a következő szöveg: „megőrzést biztosító takarmánynövény-vetőmagkeverék olyan területen való felhasználásra, amelyre – eltekintve a biotikus tényezőktől – a begyűjtési helyszínnel azonos élőhelytípus jellemző”;

               j)

               a címkézésért felelős személy által a tételhez rendelt referenciaszám;

               k)

               az összetevők tömegének százalékos aránya fajokra és adott esetben alfajokra lebontva;

               l)

               bejelentett nettó vagy bruttó tömeg;

               m)

               szemcsézett növényvédő szerek, drazsírozó anyagok vagy egyéb szilárd adalékanyagok használata esetén az adalékanyag jellege, valamint a termésfürtök, illetve a tiszta vetőmag tömege és az össztömeg közötti hozzávetőleges arány, valamint

               n)

               a termesztett, megőrzést biztosító keverékek esetében a 66/401/EGK irányelv hatálya alá tartozó vetőmagkeverékek összetevőinek sajátos csírázási aránya, amennyiben ez nem felel meg az irányelv II. mellékletében meghatározott csírázási követelményeknek.

         (2)   Az (1) bekezdés k) pontját illetően a közvetlenül betakarított megőrzést biztosító keverékek összetevőit elegendő a 4. cikk (3) bekezdésében előírt követelményeknek megfelelően megnevezni.
   (3)   Az (1) bekezdés n) pontját illetően, amennyiben az előírt sajátos csírázási arányok száma meghaladja az ötöt, elegendő megnevezni ezeknek az előírt sajátos csírázási arányoknak az átlagértékét.
   12. cikk
   Ellenőrzés
   A tagállamok hivatalos ellenőrzés keretében biztosítják ennek az irányelvnek a betartását.
   13. cikk
   Jelentéstétel
   A tagállamok biztosítják, hogy a területükön tevékenykedő termelők minden termelési időszakban jelentsék a forgalomba hozott, megőrzést biztosító keverékek mennyiségét.
   A tagállamok kérésre jelentik a Bizottságnak és a többi tagállamnak a területükön forgalomba hozott, megőrzést biztosító keverékek mennyiségét.
   14. cikk
   Értesítés a növénygenetikai erőforrásokkal foglalkozó elismert szervezetekről
   A tagállamok kérésre értesítik a Bizottságot a növénygenetikai erőforrásokkal foglalkozó, a tagállamok által e célból elismert hatóságokról vagy szervezetekről.
   15. cikk
   Értékelés
   A Bizottság 2014. december 31-ig értékeli az irányelv végrehajtását.
   16. cikk
   Átültetés a nemzeti jogba
   (1)   A tagállamok legkésőbb 2011. november 30-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljenek ennek az irányelvnek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   17. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   18. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2010. augusztus 30-án.

            a Bizottság részéről

            az elnök

         José Manuel BARROSO

      (1)  HL 125., 1966.7.11., 2298/66. o.

      (2)  HL L 309., 1993.12.13., 1. o.

      (3)  HL L 378., 2004.12.23., 1. o.

      (4)  HL L 162., 2004.4.30., 18. o.

      (5)  HL L 277., 2005.10.21., 1. o.

      (6)  HL L 162., 2008.6.21., 13. o.

      (7)  HL L 206., 1992.7.22., 7. o.